Tasnarrayt i neḍfer deg umahil-agi, d tasastant n wannar. Maca nexdem-as ixef i yiman-is acku llan aṭas n yiferdisen ɣef i d-nemmeslay. D acu kan ilaq ad d-nessefhem amek i d-nger tukkisin-nneɣ: nettawi-d anamek-nsent s lmaɛna n wawal kan s tsuqqilt-nneɣ, syin akin nettak-d tukkist s tutlayt-is ɣer taggara n usebter. Ma yella tiɣbula neḍfar tarrayt n tmenna-nsent daxel n uḍris mi ara ad nawi kra n tukkist ad neg ɣer tama-is itri (*), syin akin ad ten-id-nebder deg udlisumuɣ ɣer taggara n ukatay-nneɣ.